Урыстәыла ашьаусҭҵааратә еилакы Аахыҵ Уаԥстәыла аруаа рҭахаразы аусҭҵаара мҩаԥнагоит
© Sputnik / Михаил ВоскресенскийОбыски в здании Главного следственного управления СК РФ по Москве
© Sputnik / Михаил Воскресенский/
Аахыҵ Уаԥстәыла ҩыџьа урыстәылатәи аррамаҵзурауаа ҭахеит асыԥса алеираан, ҩыџьа ахәшәтәырҭа иҭоуп, даҽаӡәы иԥшаара иаҿуп.
АҞӘА, ԥхынҷкәын 22 – Sputnik. Урыстәыла ашьаусҭҵааратә еилакы Аахыҵ Уаԥстәыла аҭакԥхықәрадара иахҟьаны аруаа рҭахара аганахьала аусҭҵаара мҩаԥнагоит ҳәа аанацҳауеит СК РФ асаит.
22 Ԥхынҷкәын 2021, 13:54
Аҩашаҽны асыԥса иаҵахеит Аахыҵ Уаԥстәыла Роктәи атоннель аҿаԥхьа игылаз арратә казарма иҩназ урыстәылатәи аррамаҵзурауаа: ҩыџьа ҭахеит, ҩыџьа ахәшәтәырҭа иҭоуп, даҽаӡәы иԥшаара иаҿуп.
"Урыстәыла ашьаусҭҵааратә еилакы Цхинвал игылоу 528-тәи арратә ҟәша Аахыҵ Уаԥстәыла аҭакԥхықәрадара иахҟьаны аруаа рҭахара аганахьала аусҭҵаара мҩаԥнагоит", - аҳәоит адырраҭараҿы.
Асыԥса иаҵгоуп ԥшьҩык. Афицари аруаҩи ареанимациатә уснагӡатәқәа шырзымҩаԥыргозгьы, рыԥсҭазаара иалҵит. Даҽа ҩыџьа аахақәа рыманы, иҵааны ахәшәтәырҭа иҭоуп. Ргәабзиара ашәарҭара иҭагылам ҳәа ишьоуп.
Ахәбатәи аррамаҵзурауаҩ иԥшаара шцац ицоит ҳәа аҳәоит адырраҭараҿы.